|  |  |
| --- | --- |
| Številka: 007-51/2016/17 | |
| Ljubljana, 18.5.2016 | |
| EVA 2016-2330-0030 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Uredba o izvajanju ukrepov in tehnične pomoči iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020, ki se izvajajo v skladu s predpisi, ki urejajo javno naročanje – predlog za obravnavo** | | | |
| **1. Predlog sklepov vlade:** | | | |
| Na podlagi prvega odstavka 40. člena Zakona o morskem ribištvu (Uradni list RS, št. 115/06 in 76/15) je Vlada Republike Slovenije na … seji dne … sprejela naslednji:  **SKLEP**  Vlada Republike Slovenije izdaja Uredbo o izvajanju ukrepov in tehnične pomoči iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020, ki se izvajajo v skladu s predpisi, ki urejajo javno naročanje, in jo objavi v Uradnem listu Republike Slovenije.  Priloga:   * Uredba o izvajanju ukrepov in tehnične pomoči iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020, ki se izvajajo v skladu s predpisi, ki urejajo javno naročanje.   **mag. Darko Krašovec**  **GENERALNI SEKRETAR**  Sklep prejmejo:   * Ministrstvo za kmetijstvo, gozdarstvo in prehrano, * Ministrstvo za finance, * Ministrstvo za okolje in prostor, * Ministrstvo za infrastrukturo, * Služba Vlade RS za zakonodajo, * Generalni sekretariat Vlade RS. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| Jošt Jakša, generalni direktor Direktorata za gozdarstvo, lovstvo in ribištvo, MKGP  Matej Zagorc, vodja Sektorja za lovstvo in ribištvo, MKGP  Barbara Žinko, višja svetovalka, MKGP | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Uredba ureja izvajanje tistih ukrepov in tehnične pomoči, ki se izvajajo v skladu s predpisi, ki urejajo javno naročanje, iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020. Operativni program je potrjen z Izvedbenim sklepom Komisije z dne 22. julija 2015 o odobritvi Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 za podporo iz Evropskega sklada za pomorstvo in ribištvo v Sloveniji, št. CCI 2014 SI 14 MF OP 001.  Z uredbo se določajo pristojni organi ter izvajanje tistih ukrepov in tehnične pomoči, ki se izvajajo v skladu s predpisi, ki urejajo javno naročanje. Uredba podrobneje ureja vrste in cilje ukrepov, finančna sredstva, upravičenca, pogoje upravičenosti in merila za izbor operacij ter izvajanje in nadzor operacij v okviru ukrepov. Prav tako določa cilj, finančna sredstva, upravičenca, pogoje upravičenosti in merila za izbor operacij ter izvajanje in nadzor operacij v okviru tehnične pomoči. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:  nacionalne dokumente razvojnega načrtovanja  razvojne politike na ravni programov po strukturi razvojne klasifikacije programskega proračuna  razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.)  V letu 2016 znašajo finančne posledice za proračun RS 1.090.000,00 evrov, od tega EU del 857.500 EUR. V letu 2017 pa finančne posledice za proračun znašajo 1.435.000,00 evrov, od tega EU del 1.128.750 EUR. Sredstva za izvedbo projektov iz tabele II.a so v letu 2016 in 2017 zagotovljena na proračunski postavki 140023 ESPR 14-20 EU del in 140024 ESPR 14-20 slovenska udeležba. | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | | |
|  | | Tekoče leto (t) | | | t + 1 | t + 2 | | | t + 3 |
| Predvideno povečanje (+) ali zmanjšanje (–) prihodkov državnega proračuna | | / | | | / | / | | | / |
| Predvideno povečanje (+) ali zmanjšanje (–) prihodkov občinskih proračunov | | / | | | / | / | | | / |
| Predvideno povečanje (+) ali zmanjšanje (–) odhodkov državnega proračuna | | / | | | / | / | | | / |
| Predvideno povečanje (+) ali zmanjšanje (–) odhodkov občinskih proračunov | | / | | | / | / | | | / |
| Predvideno povečanje (+) ali zmanjšanje (–) obveznosti za druga javnofinančna sredstva | | / | | | / | / | | | / |
| **II. Finančne posledice za državni proračun** | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | Znesek za t + 1 |
| MKGP | 2330-16-0006 Varstvo in obnova morske biotske raznovrstnosti | | 140023 | | | 22.500,00 | | | 67.500,00 |
| MKGP | 2330-16-0006 Varstvo in obnova morske biotske raznovrstnosti | | 140024 | | | 7.500,00 | | | 22.500,00 |
| MKGP | 2330-16-0008 Povečanje potenciala lokacij za akvakulturo | | 140023 | | | 7.500,00 | | | 18.750,00 |
| MKGP | 2330-16-0008 Povečanje potenciala lokacij za akvakulturo | | 140024 | | | 2.500,00 | | | 6.250,00 |
| MKGP | 2330-16-0011 Nadzor in izvrševanje | | 140023 | | | 180.000,00 | | | 225.000,00 |
| MKGP | 2330-16-0011 Nadzor in izvrševanje | | 140024 | | | 20.000,00 | | | 25.000,00 |
| MKGP | 2330-14-5000 Skupna ribiška politika - zbiranje podatkov 14-20 | | 140023 | | | 160.000,00 | | | 240.000,00 |
| MKGP | 2330-14-5000 Skupna ribiška politika - zbiranje podatkov 14-20 | | 140024 | | | 40.000,00 | | | 60.000,00 |
| MKGP | 2330-16-0012 Celostni pomorski nadzor | | 140023 | | | 15.000,00 | | | 22.500,00 |
| MKGP | 2330-16-0012 Celostni pomorski nadzor | | 140024 | | | 5.000,00 | | | 7.500,00 |
| MKGP | 2330-16-0013 Varovanje morskega okolja | | 140023 | | | 7.500,00 | | | 15.000,00 |
| MKGP | 2330-16-0013 Varovanje morskega okolja | | 140024 | | | 2.500,00 | | | 5.000,00 |
| MKGP | 2330-16-0014 Izboljšanje znanja o stanju morskega okolja | | 140023 | | | 15.000,00 | | | 30.000,00 |
| MKGP | 2330-16-0014 Izboljšanje znanja o stanju morskega okolja | | 140024 | | | 5.000,00 | | | 10.000,00 |
| MKGP | 2330-16-0009 Ukrepi za trženje | | 140023 | | | 75.000,00 | | | 120.000,00 |
| MKGP | 2330-16-0009 Ukrepi za trženje | | 140024 | | | 25.000,00 | | | 40.000,00 |
| MKGP | 2330-16-0010 Tehnična pomoč 2014-2020 | | 140023 | | | 375.000,00 | | | 375.000,00 |
| MKGP | 2330-16-0010 Tehnična pomoč 2014-2020 | | 140024 | | | 125.000,00 | | | 125.000,00 |
| MKGP | 2330-14-0014 Evropski sklad za pomorstvo in ribištvo 14-20 | | 140023 | | | 0,00 | | | 15.000,00 |
| MKGP | 2330-14-0014 Evropski sklad za pomorstvo in ribištvo 14-20 | | 140024 | | | 0,00 | | | 5.000,00 |
| SKUPAJ | | | | | | 1.090.000,00 | | | 1.435.000,00 |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | Znesek za t + 1 |
| / | / | | / | | | / | | | / |
| / | / | | / | | | / | | | / |
| SKUPAJ | | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | |
| / | | | / | | | | / | | |
| / | | | / | | | | / | | |
| / | | | / | | | | / | | |
| SKUPAJ | | | / | | | | / | | |
| OBRAZLOŽITEV:  Ocena finančnih posledic, ki niso načrtovane v sprejetem proračunu  V zvezi s predlaganim vladnim gradivom se navedejo predvidene spremembe (povečanje, zmanjšanje):  prihodkov državnega proračuna in občinskih proračunov,  odhodkov državnega proračuna, ki niso načrtovani na ukrepih oziroma projektih sprejetih proračunov,  obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  Finančne posledice za državni proračun  Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  II.a Pravice porabe za izvedbo predlaganih rešitev so zagotovljene:  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:  proračunski uporabnik, ki bo financiral novi projekt oziroma ukrep,  projekt oziroma ukrep, s katerim se bodo dosegli cilji vladnega gradiva, in  proračunske postavke.  Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  II.b Manjkajoče pravice porabe bodo zagotovljene s prerazporeditvijo:  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  II.c Načrtovana nadomestitev zmanjšanih prihodkov in povečanih odhodkov proračuna:  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | |
| **7.b Predstavitev ocene finančnih posledic pod 40.000 EUR:**  **(Samo če izberete NE pod točko 6.a.)**  / | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | NE | | | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani: /   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | DA | |
| (Če je odgovor NE, navedite, zakaj ni bilo objavljeno.) | | | | | | | | | |
| (Če je odgovor DA, navedite:  Datum objave: 18.3.2016  V razpravo so bili vključeni:  predstavniki zainteresirane javnosti. Na gradivo ni bilo prejetih nobenih pripomb. | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA | |
| **11. Gradivo je uvrščeno v delovni program vlade:** | | | | | | | | DA | |
| mag. Dejan Židan  minister | | | | | | | | | |

**PREDLOG**

**(EVA) 2016-2330-0030**

Na podlagi prvega odstavka 40. člena Zakona o morskem ribištvu (Uradni list RS, št. 115/06 in 76/15) izdaja Vlada Republike Slovenije

**U R E D B O   
o izvajanju ukrepov in tehnične pomoči iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014**–**2020, ki se izvajajo v skladu s predpisi, ki urejajo javno naročanje**

I. SPLOŠNE DOLOČBE

1. člen

(vsebina uredbe)

(1) Ta uredba ureja izvajanje ukrepov in tehnične pomoči, ki se izvajajo v skladu s predpisi, ki urejajo javno naročanje, iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 (v nadaljnjem besedilu: OP ESPR 2014–2020), ki je potrjen z Izvedbenim sklepom Komisije z dne 22. julija 2015 o odobritvi Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 za podporo iz Evropskega sklada za pomorstvo in ribištvo v Sloveniji, št. CCI 2014 SI 14 MF OP 001, ter dostopen na spletni strani Ministrstva za kmetijstvo, gozdarstvo in prehrano (v nadaljnjem besedilu: MKGP) in na spletni strani ribiškega sklada (http://www.ribiski-sklad.si/).

(2) Ta uredba za ukrepe in tehnično pomoč iz prejšnjega odstavka določa pristojne organe, vrste, cilje, pogoje upravičenosti, merila za izbor operacij, izvajanje ter nadzor ukrepov in tehnične pomoči, ki se izvajajo v skladu s predpisi, ki urejajo javno naročanje, za izvajanje:

– Uredbe Sveta (ES) št. 199/2008 z dne 25. februarja 2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (UL L št. 60 z dne 5. 3. 2008, str. 1), zadnjič popravljene s Popravkom Uredbe Sveta (ES) št. 199/2008 z dne 25. februarja 2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (UL L 96, 16.4.2010, str. 8), (v nadaljnjem besedilu: Uredba 199/2008/ES);

– Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L št. 343 z dne 22. 12 .2009, str. 1), zadnjič spremenjene z Uredbo (EU) 2015/812 Evropskega parlamenta in Sveta z dne 20. maja 2015 o spremembi uredb Sveta (ES) št. 850/98, (ES) št. 2187/2005, (ES) št. 1967/2006, (ES) št. 1098/2007, (ES) št. 254/2002, (ES) št. 2347/2002 in (ES) št. 1224/2009 ter uredb (EU) št. 1379/2013 in (EU) št. 1380/2013 Evropskega parlamenta in Sveta glede obveznosti iztovarjanja ter razveljavitvi Uredbe Sveta (ES) št. 1434/98 (UL L št. 133 z dne 29. 5. 2015, str. 1), (v nadaljnjem besedilu: Uredba 1224/2009/ES);

– Izvedbene uredbe Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 (UL L št. 112 z dne 30. 4. 2011, str. 1), zadnjič spremenjene z **Izvedbeno uredbo Komisije (EU) 2015/1962 z dne 28. oktobra 2015 o spremembi Izvedbene uredbe (EU) št. 404/2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (**UL L št. 287 z dne 31.10.2015, str. 6), (v nadaljnjem besedilu: Uredba 404/2011/EU);

– Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320) zadnjič spremenjene z Delegirano uredbo Komisije (EU) 2016/568 z dne 29. januarja 2016 o dopolnitvi Uredbe (EU) št. 1303/2013 Evropskega parlamenta in Sveta glede pogojev in postopkov za določanje, ali neizterljive zneske v zvezi z Evropskim skladom za regionalni razvoj, Evropskim socialnim skladom, Kohezijskim skladom ter Evropskim skladom za pomorstvo in ribištvo povrnejo države članice (UL L št. 97, 13. 4. 2016, str. 1), (v nadaljnjem besedilu: Uredba 1303/2013/EU);

– Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L št. 354 z dne 28. 12. 2013, str. 22), zadnjič spremenjene z Delegirano uredbo Komisije (EU) 2015/2440 z dne 22. oktobra 2015 o načrtu za zavržke za nekatere vrste pridnenega ribolova v Severnem morju in vodah Unije v razdelku ICES IIa (UL L št. 336 z dne 23. 12. 2015, str. 42), (v nadaljnjem besedilu: Uredba 1380/2013/EU);

- Izvedbene uredbe Komisije (EU) št. 215/2014 z dne 7. marca 2014 o določitvi pravil za izvajanje Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo v zvezi z metodologijami za določitev podpore ciljem na področju podnebnih sprememb, določitvijo mejnikov in ciljnih vrednosti v okviru uspešnosti ter nomenklaturo kategorij ukrepov za strukturne in investicijske sklade (UL L št. 69 z dne 8. 3. 2014, str. 65), zadnjič spremenjene z Izvedbeno uredba Komisije (EU) št. 1232/2014 z dne 18. novembra 2014 o spremembi Izvedbene uredbe Komisije (EU) št. 215/2014 zaradi prilagoditve sklicev Uredbi (EU) št. 508/2014 Evropskega parlamenta in Sveta ter o popravku Izvedbene uredbe (EU) št. 215/2014 (UL L št. 332 z dne 19. 11. 2014, str. 5);

- Delegirane uredbe Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L št. 138 z dne 13. 5. 2014, str. 5), zadnjič spremenjene z Delegirano uredbo Komisije (EU) 2015/616 z dne 13. februarja 2015 o spremembi Delegirane uredbe (EU) št. 480/2014 glede sklicev na Uredbo (EU) št. 508/2014 Evropskega parlamenta in Sveta (UL L št. 102 z dne 21. 4. 2015, str. 33);

- Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (UL L št. 149 z dne 20. 5. 2014, str. 1), zadnjič spremenjene z Delegirano uredbo Komisije (EU) 2015/1930 z dne 28. julija 2015 o dopolnitvi Uredbe (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z merili za določitev stopnje finančnih popravkov in za uporabo pavšalnih finančnih popravkov ter o spremembi Uredbe Komisije (ES) št. 665/2008 (UL L 282, 28.10.2015, str. 2), (v nadaljnjem besedilu: Uredba 508/2014/EU);

- Izvedbene uredbe Komisije (EU) št. 763/2014 z dne 11. julija 2014 o določitvi pravil za uporabo Uredbe (EU) št. 508/2014 Evropskega parlamenta in Sveta o Evropskem skladu za pomorstvo in ribištvo glede tehničnih značilnosti ukrepov informiranja in obveščanja ter navodil za oblikovanje simbola Unije (UL L št. 209 z dne 16. 7. 2014, str. 1; v nadaljnjem besedilu: Uredba 763/2014/EU);

- Delegirane uredbe Komisije (EU) št. 1014/2014 z dne 22. julija 2014 o dopolnitvi Uredbe (EU) št. 508/2014 Evropskega parlamenta in Sveta o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta v zvezi z vsebino in sestavo skupnega sistema spremljanja in vrednotenja za operacije, financirane iz Evropskega sklada za pomorstvo in ribištvo UL L št. 283 z dne 27. 9. 2014, str. 11), zadnjič popravljene s Popravkom Delegirane uredbe Komisije (EU) št. 1014/2014 z dne 22. julija 2014 o dopolnitvi Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta v zvezi z vsebino in sestavo skupnega sistema spremljanja in vrednotenja za operacije, financirane iz Evropskega sklada za pomorstvo in ribištvo (UL L št. 260 z dne 7. 10. 2015, str. 31);

- Izvedbene uredbe Komisije (EU) št. 1232/2014 z dne 18. novembra 2014 o spremembi Izvedbene uredbe Komisije (EU) št. 215/2014 zaradi prilagoditve sklicev Uredbi (EU) št. 508/2014 Evropskega parlamenta in Sveta ter o popravku Izvedbene uredbe (EU) št. 215/2014 (UL L št. 332 z dne 19. 11. 2014, str. 5);

- Izvedbene uredbe Komisije (EU) št. 1242/2014 z dne 20. novembra 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi s predložitvijo ustreznih kumulativnih podatkov o operacijah (UL L št. 334, z dne 21. 11. 2014, str. 11);

- Izvedbene Uredbe Komisije (EU) št. 1243/2014 z dne 20. novembra 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z informacijami, ki jih predložijo države članice, ter potrebami po podatkih in sinergijami med potencialnimi viri podatkov (UL L št. 334 z dne 21. 11. 2014, str. 39), zadnjič popravljene s Popravkom Izvedbene uredbe Komisije (EU) št. 1243/2014 z dne 20. novembra 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z informacijami, ki jih predložijo države članice, ter potrebami po podatkih in sinergijami med potencialnimi viri podatkov (UL L št. 221 z dne 22. 8. 2015, str. 7);

- Delegirane uredbe Komisije (EU) št. 2015/531 z dne 24. novembra 2014 o dopolnitvi Uredbe (EU) št. 508/2014 Evropskega parlamenta in Sveta z določitvijo stroškov, upravičenih do podpore iz Evropskega sklada za pomorstvo in ribištvo za izboljšanje higienskih, zdravstvenih, varnostnih in delovnih pogojev za ribiče, varstvo in obnovo morske biotske raznovrstnosti in ekosistemov, ublažitev podnebnih sprememb ter izboljšanje energetske učinkovitosti ribiških plovil (UL L št. 86 z dne 31 .3. 2015, str. 1);

- Delegirane uredbe Komisije (EU) 2015/616 z dne 13. februarja 2015 o spremembi Delegirane uredbe (EU) št. 480/2014 glede sklicev na Uredbo (EU) št. 508/2014 Evropskega parlamenta in Sveta (UL L št. 102 z dne 21. 4. 2015, str. 33);

- Delegirane uredbe Komisije (EU) 2015/1970 z dne 8. julija 2015 o dopolnitvi Uredbe (EU) št. 1303/2013 Evropskega parlamenta in Sveta s posebnimi določbami o poročanju o nepravilnostih v zvezi z Evropskim skladom za regionalni razvoj, Evropskim socialnim skladom, Kohezijskim skladom in Evropskim skladom za pomorstvo in ribištvo (UL L št. 293, z dne 10. 11. 2015, str. 1);

- Izvedbene uredbe Komisije (EU) 2015/1974 z dne 8. julija 2015 o določitvi pogostosti in oblike poročanja o nepravilnostih v zvezi z Evropskim skladom za regionalni razvoj, Evropskim socialnim skladom, Kohezijskim skladom in Evropskim skladom za pomorstvo in ribištvo, v skladu z Uredbo (EU) št. 1303/2013 Evropskega parlamenta in Sveta (UL L št. 293 z dne 10. 11. 2015, str. 20).

2. člen

(pomen izrazov)

Izrazi uporabljeni v tej uredbi pomenijo:

- izvajalec je katera koli fizična ali pravna oseba ali skupina teh oseb, ki je bil v postopku javnega naročanja izbran za dobavo blago ali izvedbo storitev;

- ukrep je v skladu s (13) točko drugega odstavka 3. člena Uredbe 508/2014/EU sklop operacij;

- operacija je v skladu z (9) točko 2. člena Uredbe 1303/2013/EU projekt ali skupina projektov, ki jih izbere organ upravljanja v okviru posameznega ukrepa;

- prednostne naloge so prednostne naloge Unije iz 6. člena Uredbe 508/2014/EU.

**3. člen**

**(pristojni organi in odbor)**

(1) Organ upravljanja OP ESPR 2014–2020 iz prvega odstavka 123. člena Uredbe 1303/2013/EU je MKGP. Organ upravljanja opravlja naloge iz 125. člena Uredbe 1303/2013/EU in 97. člena Uredbe 508/214/EU.

(2) Posredniški organ organa upravljanja je Agencija Republike Slovenije za kmetijske trge in razvoj podeželja. Posredniški organ opravlja naloge v zvezi z izplačevanjem. Posredniški organ v skladu s šestim odstavkom 123. člena Uredbe 1303/2013/EU sklene pisni sporazum z organom upravljanja.

(3) Organ za potrjevanje iz drugega odstavka 123. člena Uredbe 1303/2013/EU je Agencija Republike Slovenije za kmetijske trge in razvoj podeželja. Organ za potrjevanje opravlja naloge iz 126. člena Uredbe 1303/2013/EU.

(4) Revizijski organ iz četrtega odstavka 123. člena Uredbe 1303/2013/EU je Urad Republike Slovenije za nadzor proračuna, ki je organ v sestavi ministrstva, pristojnega za finance. Revizijski organ opravlja naloge iz 127. člena Uredbe 1303/2013/EU.

(5) Odbor za spremljanje iz drugega odstavka 47. člena Uredbe 1303/2013/EU je Odbor za spremljanje Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014-2020. Odbor za spremljanje opravlja naloge iz 49. člena Uredbe 1303/2013/EU in 113. člena Uredbe 508/2014/EU.

II. VRSTE UKREPOV

**4. člen**

**(vrste ukrepov)**

(1) V skladu s 37. členom ter točkami d), e), g) in i) prvega odstavka 40. člena Uredbe 508/2014/EU se sredstva namenijo za naslednja ukrepa prve prednostne naloge Unije iz (1) točke 6. člena Uredbe 508/2014/EU:

1. ukrep podpora oblikovanju in izvajanju ohranitvenih ukrepov ter regionalnega sodelovanja;
2. ukrep varstvo ter obnova morske biotske raznovrstnosti in ekosistemov v okviru trajnostnih ribolovnih dejavnosti.

(2) V skladu s točko a) prvega odstavka 51. člena Uredbe 508/2014/EU se sredstva namenijo za ukrep povečanje potenciala lokacij za akvakulturo druge prednostne naloge Unije iz (2) točke 6. člena Uredbe 508/2014/EU.

(3) V skladu s 76. členom in 77. členom Uredbe 508/2014/EU se sredstva namenijo za naslednja ukrepa tretje prednostne naloge Unije iz (3) točke 6. člena Uredbe 508/2014/EU:

1. ukrep nadzor in izvrševanje;
2. ukrep zbiranje podatkov.

(4) V skladu s točkami d) in g) prvega odstavka 68. člena Uredbe 508/2014/EU se sredstva namenijo za ukrepe za trženje pete prednostne naloge Unije iz (5) točke 6. člena Uredbe 508/2014/EU.

(5) V skladu z 80. členom Uredbe 508/2014/EU se sredstva namenijo za naslednje ukrepe šeste prednostne naloge Unije iz (6) točke 6. člena Uredbe 508/2014/EU:

1. ukrep celostni pomorski nadzor;
2. ukrep spodbujanje varstva morskega okolja ter trajnostna uporaba morskih in obalnih virov;
3. ukrep izboljšanje poznavanja stanja morskega okolja.

III. CILJI UKREPOV, POGOJI UPRAVIČENOSTI IN MERILA ZA IZBOR OPERACIJ TER FINANČNA SREDSTVA

5. člen

(ukrep podpora oblikovanju in izvajanju ohranitvenih ukrepov ter regionalnega sodelovanja)

(1) Cilj ukrepa iz 1. točke prvega odstavka 4. člena te uredbe je zagotovitev učinkovitega oblikovanja in izvajanja ohranitvenih ukrepov iz 7., 8. in 11. člena Uredbe 1380/2013/EU ter regionalnega sodelovanja v skladu z 18. členom Uredbe 1380/2013/EU z naslednjima vrstama operacij:

1. oblikovanje, razvoj in spremljanje tehničnih ter upravnih sredstev, potrebnih za razvoj in izvajanje ohranitvenih ukrepov in regionalizacije;
2. sodelovanje zainteresiranih strani in sodelovanje med državami članicami pri oblikovanju in izvajanju ohranitvenih ukrepov in regionalizacije.

(2) Pogoja za upravičenost operacije sta:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* skladnost operacije s cilji ukrepa, določenimi v 37. členu Uredbe 508/2014/EU in
* skladnost operacije z OP ESPR 2014–2020: s poglavjem 3.3 OP ESPR 2014–2020 (utemeljitev za kombinacijo ukrepov).

**6. člen**

**(ukrep varstvo in obnova morske biotske raznovrstnosti in ekosistemov v okviru trajnostnih ribolovnih dejavnosti)**

(1) Cilj ukrepa iz 2. točke prvega odstavka 4. člena te uredbe je varstvo in obnova morske biotske raznovrstnosti in ekosistemov v okviru trajnostnih ribolovnih dejavnosti, in ob sodelovanju ribičev kadar je to potrebno, z naslednjimi vrstami operacij:

1. priprava, vključno s študijami, oblikovanje, spremljanje in posodabljanje načrtov za varstvo in upravljanje za dejavnosti, povezane z ribištvom, v okviru območij NATURA 2000 in območij prostorskih varovalnih ukrepov iz Direktive 2008/56/ES Evropskega parlamenta in Sveta z dne 17. junija 2008 o določitvi okvira za ukrepe Skupnosti na področju politike morskega okolja (Okvirna direktiva o morski strategiji) (UL L št. 164, z dne 25. 6. 2008, str. 19; v nadaljnjem besedilu: Direktiva 2008/56/ES) ter v drugih posebnih habitatih;
2. upravljanje, obnova in spremljanje območij NATURA 2000 v skladu z Direktivo Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L št. 206 z dne 22. 7. 1992, str. 7), zadnjič spremenjene z Direktivo Sveta 2013/17/EU z dne 13. maja 2013 o prilagoditvi nekaterih direktiv na področju okolja zaradi pristopa Republike Hrvaške   
   (UL L št. 158 z dne 10. 6. 2013, str. 193), (v nadaljnjem besedilu: Direktiva 92/43/EGS) in Direktivo 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (UL L št. 20 z dne 26. 1. 2010, str. 7), zadnjič spremenjene z Direktivo Sveta 2013/17/EU z dne 13. maja 2013 o prilagoditvi nekaterih direktiv na področju okolja zaradi pristopa Republike Hrvaške   
   (UL L št. 158 z dne 10. 6. 2013, str. 193), (v nadaljnjem besedilu: Direktiva 2009/147/ES), ter v skladu s prednostnimi okviri ukrepanja, sprejetimi v skladu z Direktivo 92/43/EGS;
3. povečanje okoljske ozaveščenosti med ribiči glede varstva in obnove morske biotske raznovrstnosti;
4. sodelovanje pri drugih ukrepih, katerih cilja sta ohranitev in krepitev storitev v zvezi z biotsko raznovrstnostjo in ekosistemskimi storitvami, kot sta obnova določenih morskih in obalnih habitatov v podporo trajnostnim staležem rib, vključno z njihovo znanstveno pripravo, in vrednotenje.

(2) Pogoji za upravičenost operacij so:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih;
* skladnost s predpisi, ki urejajo okolje, kjer je to ustrezno (upoštevanje določb predpisov, ki urejajo področje celovite presoje vplivov na okolje, naravo in vode ter vplivov ravnanja z odpadki) in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* skladnost operacije s cilji ukrepa, določenimi v prvem odstavku točk d), e), g) in i) prvega odstavka 40. člena Uredbe 508/2014/EU;
* skladnost operacije s posebnim ciljem iz poglavja 3.3 OP ESPR 2014–2020, h kateremu prispeva ukrep;
* skladnost operacije z OP ESPR 2014–2020: s poglavjem 3.3 OP ESPR 2014–2020 (utemeljitev za kombinacijo ukrepov) in
* operacijo izvaja eden od naslednjih subjektov: znanstvene ali tehnične osebe javnega prava, svetovalni sveti, ribiči ali organizacije ribičev, ki jih priznava država članica, ali nevladne organizacije v partnerstvu z organizacijami ribičev ali v partnerstvu z lokalnimi akcijskimi skupinami za ribištvo in, kjer je to ustrezno, organizacije, odgovorne za upravljanje območij Natura 2000.

**7. člen**

**(ukrep povečanje potenciala lokacij za akvakulturo)**

(1) Cilj ukrepa iz drugega odstavka 4. člena te uredbe je razvoj lokacij za akvakulturo in s tem povezane infrastrukture ter zmanjšanje škodljivih vplivov operacij na okolje z vrsto operacije določitev in kartiranje najprimernejših območij za razvoj akvakulture ob upoštevanju postopkov prostorskega načrtovanja, ter določitev in kartiranje območij, kjer bi bilo treba izključiti dejavnosti akvakulture, da bi se ohranila vloga teh območij v delovanju ekosistema.

(2) Pogoji za upravičenost operacij so:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih;
* skladnost s predpisi, ki urejajo okolje, kjer je to ustrezno (upoštevanje določb predpisov, ki urejajo področje celovite presoje vplivov na okolje, naravo in vode ter vplivov ravnanja z odpadki) in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* skladnost operacije s ciljem ukrepa, določenim v točki a) prvega odstavka 51. člena Uredbe 508/2014/EU;
* skladnost operacije s posebnim ciljem iz poglavja 3.3 OP ESPR 2014–2020, h kateremu prispeva ukrep;
* usklajenost operacije z OP ESPR 2014–2020: s poglavjem 3.3 OP ESPR 2014–2020 (utemeljitev za kombinacijo ukrepov) in
* skladnost operacije z Nacionalnim strateškim načrtom za razvoj akvakulture v RS za obdobje 2014–2020.

**8. člen**

**(ukrep nadzor in izvrševanje)**

(1) Cilj ukrepa iz 1. točke tretjega odstavka 4. člena te uredbe je izvajanje sistema Unije za nadzor, inšpekcijske preglede in izvrševanje iz 36. člena Uredbe 1380/2013/EU, podrobneje opredeljenega v Uredbi 1224/2009/ES ter v Uredbi 404/2011/EU v Republiki Sloveniji oziroma v zvezi s slovenskim ribištvom z naslednjimi vrstami operacij:

1. nakup, namestitev in razvoj tehnologije;
2. razvoj, nakup in namestitev komponent za zagotavljanje prenosa podatkov;
3. razvoj, nakup in namestitev komponent, ki so potrebne za zagotavljanje sledljivosti;
4. izvajanje programov za izmenjavo in analizo podatkov;
5. posodobitev in nakup patruljnih čolnov, letal in helikopterjev;
6. nakup drugih sredstev nadzora;
7. razvoj inovativnih sistemov za nadzor in spremljanje ter pilotnih projektov v skladu s točko g) drugega odstavka 76. člena Uredbe 508/2014/EU;
8. programi za usposabljanje in izmenjavo;
9. analiza stroškov in koristi ter ocene revizij;
10. seminarji in medijska orodja;
11. operativni stroški v skladu s točko k drugega odstavka 76. člena Uredbe 508/2014/EU;
12. izvajanje akcijskega načrta v skladu s točko l) drugega odstavka 76. člena Uredbe 508/2014/EU.

(2) Pogoja za upravičenost operacij sta:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* operacija prispeva k izvajanju sistema za nadzor, inšpekcijske preglede in izvrševanje skupne ribiške politike v skladu z določbami 76. člena Uredbe 508/2014/EU oziroma k posebnemu cilju iz poglavja 3.2 OP ESPR 2014–2020 in
* operacija obravnava potrebe nadzora ribištva v RS v skladu z določbami iz naslova 12 Operativnega programa za izvajanje ESPR v Republiki Sloveniji za obdobje 2014–2020.

**9. člen**

**(ukrep zbiranje podatkov)**

(1) Cilji ukrepa iz 2. točke tretjega odstavka 4. člena te uredbe je zbiranje, upravljanje in uporaba podatkov iz prvega in drugega odstavka 25. člena Uredbe 1380/2013/EU in Uredbe 199/2008/ES ter iz 21. in 77. člena Uredbe 508/2014/EU z naslednjimi vrstami operacij:

1. zbiranje, upravljanje in uporaba podatkov za namene znanstvene analize in izvajanja skupne ribiške politike;
2. nacionalni, transnacionalni in podnacionalni večletni programi vzorčenja, če se nanašajo na staleže, zajete s skupno ribiško politiko;
3. spremljanje gospodarskega in rekreacijskega ribolova na morju, vključno s spremljanjem prilova morskih organizmov, kot npr. morskih sesalcev in ptičev;
4. raziskave na morju;
5. sodelovanje predstavnikov držav članic in regionalnih organov na regionalnih usklajevalnih sestankih, sestankih regionalnih organizacij za upravljanje ribištva, v katerih Unija sodeluje kot pogodbena stranka ali opazovalka ali sestankih mednarodnih organov, zadolženih za znanstvene nasvete;
6. izboljšanje sistemov zbiranja in upravljanja podatkov ter izvajanja pilotskih študij za izboljšanje obstoječih sistemov zbiranja in upravljanja podatkov.

(2) Pogoja za upravičenost operacij sta:

* operacija se lahko izvaja v obdobju od 1. 1. 2014 do najkasneje 30. 11. 2023, ki je zadnji rok za predložitev popolne dokumentacije ki mora biti podrobneje opredeljena v javnih naročilih in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* operacija se nanaša na program za zbiranje podatkov v ribištvu in
* prispevek operacije k različnim vrstam operacij. Operacija mora prispevati k izpolnjevanju različnih tipov operacij iz ukrepa za zbiranje podatkov v skladu s 77. členom Uredbe 508/2014/EU oziroma k posebnemu cilju iz poglavja 3.2 OP ESPR 2014–2020.

**10. člen**

**(ukrepi za trženje)**

(1) Cilji ukrepov za trženje ribiških proizvodov in proizvodov iz akvakulture iz četrtega odstavka 4. člena te uredbe je povečanje prepoznavnosti sektorja z naslednjima vrstama operacij:

1. izvajanja tržnih raziskav;
2. izvajanje nacionalnih komunikacijskih in oglaševalskih kampanj za dvig ozaveščenosti javnosti o trajnostnih ribiških proizvodih in proizvodih iz akvakulture.

(2) Pogoja za upravičenost operacij sta:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* skladnost operacije s cilji ukrepa, določenimi v točki d) in g) prvega odstavka 68. člena Uredbe 508/2014/EU;
* skladnost operacije s posebnim ciljem iz poglavja 3.3 OP ESPR 2014–2020, h kateremu prispeva ukrep in
* usklajenost operacije z OP ESPR 2014–2020: s poglavjem 3.3 OP ESPR 2014–2020 (utemeljitev za kombinacijo ukrepov).

**11. člen**

**(ukrep celostni pomorski nadzor)**

(1) Cilj ukrepa iz 1. točke petega odstavka 4. člena te uredbe je izvajanje dejavnosti, ki prispevajo celostnemu pomorskemu nadzoru in zlasti ustvarjanju skupnega okolja za izmenjavo informacij za nadzor na področju pomorstva z naslednjima vrstama operacij:

1. izdelava študij za prepoznavanje vrzeli pri izmenjavi podatkov na področju pomorskega nadzora in izboljšanje povezljivosti obstoječih informacijskih sistemov, ki bodo prispevali k celostnemu pomorskemu nadzoru;
2. priprava strokovnih podlag in rešitev za vzpostavitev enotnega informacijskega sistema, ki bo prispeval k skupnemu okolju za izmenjavo informacij.

(2) Pogoji za upravičenost operacij so:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih;
* skladnost s predpisi, ki urejajo okolje, kjer je to ustrezno (upoštevanje določb predpisov, ki urejajo področje celovite presoje vplivov na okolje, naravo in vode ter vplivov ravnanja z odpadki) in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* skladnost operacije s ciljem ukrepa, določenim v točki a) prvega odstavka 79. člena Uredbe 508/2014/EU;
* skladnost operacije s posebnim ciljem iz poglavja 3.2 OP ESPR 2014–2020, h kateremu prispeva ukrep in
* usklajenost operacije z OP ESPR 2014–2020: s poglavjem 3.3 OP ESPR 2014–2020 (utemeljitev za kombinacijo ukrepov).

**12. člen**

**(ukrep spodbujanje varstva morskega okolja ter trajnostna uporaba morskih in obalnih virov)**

(1) Cilj ukrepa iz 2. točke petega odstavka 4. člena te uredbe je spodbujanje varstva morskega okolja, zlasti njegove biotske raznovrstnosti in zaščitenih morskih območij, kot so območja Natura 2000 z vrsto operacije izvajanje monitoringa vrst in habitatnih tipov na zaščitenih morskih območjih ali v omrežju Natura 2000 v skladu z Direktivo 92/43/EGS in Direktivo 2009/147/ES.

(2) Pogoji za upravičenost operacij so:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih;
* skladnost s predpisi, ki urejajo okolje, kjer je to ustrezno (upoštevanje določb predpisov, ki urejajo področje celovite presoje vplivov na okolje, naravo in vode ter vplivov ravnanja z odpadki) in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* skladnost operacije s ciljem ukrepa, določenim v točki b) prvega odstavka 79. člena Uredbe 508/2014/EU;
* skladnost operacije s posebnim ciljem iz poglavja 3.2 OP ESPR 2014–2020, h kateremu prispeva ukrep in
* usklajenost operacije z OP ESPR 2014–2020: s poglavjem 3.3 OP ESPR 2014–2020 (utemeljitev za kombinacijo ukrepov).

**13. člen**

**(ukrep izboljšanje poznavanja stanja morskega okolja)**

(1) Cilj ukrepa iz 3. točke petega odstavka 4. člena te uredbe je spodbujanje trajnostne uporabe morskih in obalnih virov ter nadaljnje opredelitve omejitev trajnosti človekovih dejavnosti, ki vplivajo na morsko okolje, zlasti v okviru Direktive 2008/56/ES z naslednjima vrstama operacij:

1. izdelava programa spremljanja;
2. vzpostavitev ukrepov za izvajanje okvirne direktive o morski strategiji.

(2) Pogoji za upravičenost operacij so:

* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije, ki mora biti podrobneje opredeljena v javnih naročilih;
* skladnost s predpisi, ki urejajo okolje, kjer je to ustrezno (upoštevanje določb predpisov, ki urejajo področje celovite presoje vplivov na okolje, naravo in vode ter vplivov ravnanja z odpadki) in
* operacija se ne izvaja v okviru drugih evropskih investicijskih in strukturnih skladov ali instrumentov financiranja Unije ali nacionalnih instrumentov financiranja.

(3) Operacije se izberejo na podlagi naslednjih meril:

* skladnost operacije s ciljem ukrepa, določenim v točki b) prvega odstavka 79. člena Uredbe 508/2014/EU;
* skladnost operacije s posebnim ciljem iz poglavja 3.3 OP ESPR 2014–2020, h kateremu prispeva ukrep in
* usklajenost operacije z OP ESPR 2014–2020: s poglavjem 3.3 OP ESPR 2014–2020 (utemeljitev za kombinacijo ukrepov).

14. člen

(finančne določbe)

(1) Za izvedbo ukrepa »Podpora oblikovanju in izvajanju ohranitvenih ukrepov ter regionalnega sodelovanja« je v celotnem programskem obdobju namenjenih 333.334,00 eura, od tega 250.000,00 eura evropskih sredstev iz Evropskega sklada za pomorstvo in ribištvo ter 83.334,00 eura iz sredstev proračuna Republike Slovenije.

(2) Za izvedbo ukrepa »Varstvo in obnova morske biotske raznovrstnosti in ekosistemov v okviru trajnostnih ribolovnih dejavnosti« je v celotnem programskem obdobju namenjenih 733.333,00 eura, od tega 550.000,00 eura evropskih sredstev iz Evropskega sklada za pomorstvo in ribištvo ter 183.333,00 eura iz sredstev proračuna Republike Slovenije.

(3) Za izvedbo ukrepa »Povečanje potenciala lokacij za akvakulturo« je v celotnem programskem obdobju namenjenih 200.000,00 eura, od tega 150.000,00 eura evropskih sredstev iz Evropskega sklada za pomorstvo in ribištvo ter 50.000,00 eura iz sredstev proračuna Republike Slovenije.

(4) Za izvedbo ukrepa »Nadzor in izvrševanje« je v celotnem programskem obdobju namenjenih 2.295.213,00 eura, od tega 1.922.834,00 eura evropskih sredstev iz Evropskega sklada za pomorstvo in ribištvo ter 372.379,00 eura iz sredstev proračuna Republike Slovenije.

(5) Za izvedbo ukrepa »Zbiranje podatkov« je v celotnem programskem obdobju namenjenih 2.929.343,00 eura, od tega 2.343.474,00 eura evropskih sredstev iz Evropskega sklada za pomorstvo in ribištvo ter 585.869,00 eura iz sredstev proračuna Republike Slovenije.

(6) Za izvedbo ukrepov za trženje je v celotnem programskem obdobju namenjenih 1.066.667,00 eura, od tega 800.000,00 eura evropskih sredstev iz Evropskega sklada za pomorstvo in ribištvo ter 266.667,00 eura iz sredstev proračuna Republike Slovenije.

(7) Za izvedbo ukrepa »Celostni pomorski nadzor« je v celotnem programskem obdobju namenjenih 333.333,00 eura, od tega 250.000,00 eura evropskih sredstev iz Evropskega sklada za pomorstvo in ribištvo ter 83.333,00 eura iz sredstev proračuna Republike Slovenije.

(8) Za izvedbo ukrepa »Spodbujanje varstva morskega okolja ter trajnostna uporaba morskih in obalnih virov « je v celotnem programskem obdobju namenjenih 300.000,00 eura, od tega 225.000,00 eura evropskih sredstev iz Evropskega sklada za pomorstvo in ribištvo ter 75.000,00 eura iz sredstev proračuna Republike Slovenije.

(9) Za izvedbo ukrepa »Izboljšanje poznavanja stanja morskega okolja« je v celotnem programskem obdobju namenjenih 700.000,00 eura, od tega 525.000,00 eura evropskih sredstev iz Evropskega sklada za pomorstvo in ribištvo ter 175.000,00 eura iz sredstev proračuna Republike Slovenije.

IV. TEHNIČNA POMOČ

15. člen

(cilj tehnične pomoči)

(1) V skladu z 59. členom Uredbe 1303/2013/EU in 78. členom Uredbe 508/2014/EU je cilj tehnične pomoči priprava, upravljanje, spremljanje, vrednotenje, obveščanje in komuniciranje o OP ESPR 2014–2020, mreženje, reševanje sporov, izvajanje nadzora in revizij za podporo ukrepom za zmanjšanje administrativnega bremena upravičencev, vključno s sistemi elektronske izmenjave podatkov, ter izvajanje ukrepov za krepitev zmogljivosti organov za upravljanje in upravičencev za uporabo sredstev Evropskega sklada za pomorstvo in ribištvo.

(2) Vrste operacij v okviru tehnične pomoči so:

1. izvajanje operativnega programa;
2. informacijski sistemi za OP ESPR 2014-2020;
3. izboljšanje upravne zmogljivosti;
4. dejavnosti obveščanja;
5. vrednotenje;
6. študije;
7. nadzor in revizija.

(3) Pogoja za upravičenost operacij sta:

* skladnost s poglavjem 4.8 OP ESPR 2014–2020 in
* operacija se lahko izvaja v obdobju od 22. 7. 2015 do najkasneje 30. 11. 2023, ki je zadnji rok za predložitev popolne dokumentacije ki mora biti podrobneje opredeljena v javnih naročilih.

(4) Operacije se izberejo na podlagi naslednjih meril:

* prispevek k zagotavljanju nemotenega izvajanja operativnega programa;
* prispevek k informatizaciji sistemov za delovanje, spremljanje in vrednotenje sistema operativnega programa ter k celoviti in učinkoviti izmenjavi podatkov z Evropsko komisijo;
* prispevek k obveščanju javnosti o operativnem programu;
* prispevek k ugotavljanju kakovosti izvajanja operativnega programa ter ocena njegove uspešnosti, učinkovitosti in vpliva (študije in vrednotenja) ali
* prispevek k izboljšanju upravne zmogljivosti.

16. člen

(finančna določba)

Za tehnično pomoč je v celotnem programskem obdobju namenjenih 2.646.306,00 eura, od tega 1.984.729,00 eura evropskih sredstev iz Evropskega sklada za pomorstvo in ribištvo ter 661.577,00 eura iz sredstev proračuna Republike Slovenije.

V. UPRAVIČENEC

17. člen

(upravičenec)

V skladu s sedmim odstavkom 125. člena Uredbe 1303/2013/EU je upravičenec do vseh ukrepov in tehnične pomoči MKGP.

VI. IZVAJANJE OPERACIJ V OKVIRU UKREPOV IN TEHNIČNE POMOČI

18. člen

(izbor in izvajanje operacij)

(1) Izbor in izvajanje operacij v okviru ukrepov in tehnične pomoči potekata v dveh fazah:

* izbor operacije se izvede v skladu s pogoji upravičenosti in merili, določenimi v tej uredbi ter tretjim odstavkom 125. člena Uredbe 1303/2013/EU;
* izbor izvajalca za izvedbo operacije se izvede na podlagi predpisov, ki urejajo javno naročanje.

(2) Ukrepi in tehnična pomoč se na letni ravni izvajajo v skladu s sprejetim proračunom za posamezno proračunsko leto.

**19. člen**

**(trajnost operacij)**

Obdobje trajnosti operacije zagotavlja upravičenec skladno z določbami 71. člena Uredbe 1303/2013/EU.

**20. člen**

**(obveščanje javnosti o izvedenih operacijah)**

(1) Za obveščanje javnosti v skladu z Uredbo 763/2014/EU o izvedenih operacijah je pristojen upravičenec iz 17. člena te uredbe.

(2) Vsebina in način obveščanja v skladu z Uredbo 763/2014/EU se podrobneje uredita v navodilih OU, ki se objavijo na spletni strani OP ESPR 2014**–**2020.

VII. NADZOR

**21. člen**

**(nadzor)**

Revizijski organ iz tretjega odstavka 3. člena te uredbe opravlja nadzor nad izvajanjem ukrepov in tehnične pomoči iz te uredbe.

VIII. KONČNA DOLOČBA

22. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-51/2016

Ljubljana, dne 17. maja 2016

EVA 2016-2330-0030

**VLADA REPUBLIKE SLOVENIJE**

**dr. Miroslav Cerar**

**PREDSEDNIK**

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

- prvi odstavek 40. člena Zakona o morskem ribištvu (Uradni list RS, št. 115/06 in 76/15) določa:

»(1) Vlada predpiše ukrepe in postopke za izvrševanje predpisov Unije s področja skupne ribiške politike ter določa pristojne organe in organizacije za izvrševanje predpisov Unije.«

1. **Rok za izdajo uredbe, določen z zakonom**

Rok ni določen.

1. **Splošna obrazložitev predloga uredbe, če je potrebna**

/

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

/

**II. VSEBINSKA OBRAZLOŽITEV PREDLAGANIH REŠITEV**

Uredba predstavlja nacionalno pravno podlago za izvajanje tistih ukrepov in tehnične pomoči, ki se izvajajo v skladu s predpisi, ki urejajo javno naročanje, iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014**–**2020 (v nadaljnjem besedilu: OP ESPR 2014**–**2020). Program je potrjen z Izvedbenim sklepom Komisije z dne 22. julija 2015 o odobritvi operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014**–**2020 za podporo iz Evropskega sklada za pomorstvo in ribištvo v Sloveniji, št. CCI 2014 SI 14 MF OP 001.

Ukrepi OP ESPR 2014**–**2020 se izvajajo v okviru šestih prednostnih nalog Unije, določenih v šestem členu Uredbe 508/2014/EU. V okviru ukrepov se izvajajo posamezne operacije, ki sledijo ciljem ukrepa. Do podpore so upravičene tiste operacije, ki izpolnjujejo pogoje upravičenosti in so izbrane v skladu z merili za izbor operacij. Postopek izbora ustreznih operacij poteka v dveh fazah:

- najprej se izvede izbor operacije skladno s pogoji upravičenosti in merili, ki jih je potrdil Odbor za spremljanje OP ESPR 2014**–**2020 in so navedena v tej uredbi;

- po izboru operacije se skladno z zakonom, ki ureja javno naročanje, izbere izvajalec operacije. Pogoji in merila za izbor izvajalca niso enaki za vsa javna naročila, saj so prilagojeni vsebini javnega naročila.

Ker je upravičenec in organ upravljanja pri vseh ukrepih MKGP, ta zagotavlja ustrezno ločenost funkcij med osebjem, odgovornim za izvajanje operacij, in osebjem, odgovornim za preverjanje operacij v okviru ukrepov.

Pristojni organi za izvajanje ukrepov in tehnične pomoči iz te uredbe so:

* organ upravljanja je Ministrstvo za kmetijstvo, gozdarstvo in prehrano (v nadaljnjem besedilu: MKGP), ki je odgovorno za celotno izvedbo in spremljanje operacij v okviru ukrepov in tehnične pomoči;
* posredniški organ organa upravlja je Agencija Republike Slovenije za kmetijske trge in razvoj podeželja;
* organ za potrjevanje je Agencija Republike Slovenije za kmetijske trge in razvoj podeželja, ki je odgovorna za pripravo in posredovanje zahtevkov za plačilo Evropski komisiji za izvedene operacije;
* revizijski organ je Urad Republike Slovenije za nadzor proračuna, ki je odgovoren za izvajanje nadzora nad operacijami;
* odbor za spremljanje je odbor odgovoren za spremljanje Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014**–**2020, ustanovljen s sklepom Vlade RS o ustanovitvi, organizaciji, nalogah in imenovanju članov Odbora za spremljanje Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020, št. 01410-35/2015/4 z dne 8. 10. 2015, ki potrjuje merila za izbor operacij v okviru ukrepov in tehnične pomoči.

Finančna sredstva:

Finančna sredstva so v okviru OP ESPR 2014**–**2020 razdeljena in potrjena s strani Evropske komisije na ravni prednostnih nalog Unije, v okviru katerih se izvajajo posamezni ukrepi iz te uredbe in tehnična pomoč. Razdelitev finančnih sredstev po ukrepih je v interni pristojnosti organa upravljanja in je navedena v tej uredbi. Ker je upravičenec pri vseh ukrepih MKGP, tj. oseba javnega prava, je stopnja intenzivnosti javne pomoči skladno s točko a) drugega odstavka 95. člena Uredbe 508/2014/EU v višini 100 % upravičenih odhodkov za operacijo. Od tega je pri večini ukrepov najvišja stopnja prispevka iz Evropskega sklada za pomorstvo in ribištvo 75 % upravičenih javnofinančnih odhodkov, preostala sredstva v višini 25 % pa so zagotovljena v okviru proračuna Republike Slovenije. Izjema so ukrepi v okviru tretje prednostne naloge Unije, kjer je razmerje naslednje:

- zbiranje podatkov: 80 % (Evropski sklad za pomorstvo in ribištvo) : 20 % (proračun Republike Slovenije);

- nadzor in izvrševanje:

90 % (Evropski sklad za pomorstvo in ribištvo) : 10 % (proračun Republike Slovenije) oziroma

70 % (Evropski sklad za pomorstvo in ribištvo) : 30 % (proračun Republike Slovenije).